text: Christianfeld-borgere: Stop nu den vindmølle
  09 august 2011 kl. 14.47
  I dag gjorde indbyggere omkring Christiansfeld et sidste forsøg på at stoppe planerne om kæmpevindmøller i deres område.De afleverede 1.186 underskrifter mod vindmøllerne.
  Underskrifterne blev afleveret til Koldings borgmester Jørn Pedersen.
  Gruppen håber, at politikerne igen vil undersøge grundlaget for at placere op til 150 meter høje vindmøller i kommunen. 
  I dag var det sidste chance for at komme med indsigelser mod projektet - og dem var der indsendt 40 af fra hele kommunen.
  